open-index/open-wikipedia-markdown huggingface dataset:
சிங்கப்பூர் தமிழ்த் திரைப்படத்துறை

**சிங்கப்பூர் தமிழ்த் திரைப்படத்துறை** (Singapore Tamil Cinema) என்பது சிங்கப்பூர் நாட்டில் தயாரிக்கப்படும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். 2008 ஆம் ஆண்டு வெளியான மை மேஜிக் என்ற திரைப்படம் சிங்கப்பூர் நாட்டின் சார்பில் 2009 ஆம் ஆண்டிற்கான கான் திரைப்பட விருதிற்கு அனுப்பப்பட்ட முதல் திரைப்படம் ஆகும். தமிழை ஆட்சி மொழியாகக் கொண்ட சிங்கப்பூரில் தமிழ்த் திரைப்படத்துறை வளர்ச்சியடைந்து வருகிறது.

## சிங்கப்பூர்த் தமிழ்த் திரைப்படங்களின் பட்டியல்
### 2008

### 2010

## மேற்கோள்கள்

+
குறள் யாப்பு நூல்கள்

*குறள் யாப்புப் பற்றித் தொல்காப்பியம் குறிப்பிடுகிறது.
*கலித்தொகை, பரிபாடல் நூல்களில் பாடலின் பகுதியாகச் சில குறட்பாக்கள் வருகின்றன.
*வாழ்வியல் நெறியைக் குறட்பாவினால் கூறும் முழுமையான நூல் திருக்குறள்.
திருக்குறளுக்குப் பின்னர் குறட்பாக்கள் தத்துவங்களை விளக்குவதற்காகவே பயன்படுத்தப்பட்டுள்ளன. 
*11ஆம் நூற்றாண்டில் தோன்றிய அருங்கலச்செப்பு
*14ஆம் நூற்றாண்டில் தோன்றிய ஔவை குறள் (ஞானக்குறள்)
*14ஆம் நூற்றாண்டில் உமாபதி சிவம் பாடிய திருவருட்பயன், மெய்ஞ்ஞானப் பயன்
*16 ஆம் நூற்றாண்டில் மறைஞான சம்பந்தர் பாடிய சில நூல்கள்
*16 ஆம் நூற்றாண்டில் தோன்றிய காகபுருடர் குறள்
*20 ஆம் நூற்றாண்டில் குறள் வெண்பாவால் நூல் யாத்த பெருமக்கள்:
:திரு.வி.க.
:சுத்தானந்த பாரதியார்
:சாமி. சிதம்பரனார்
:வ. சுப. மாணிக்கம்
:சொ. சிங்காரவேலன்
:மா. வேதாசலம்
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், 2005
* ய. மணிகண்டன், (செப்பலோசை என்னும் தலைப்பிலுள்ள முன்னுரை), *புலமை சுமந்த புயல் (பாவாணர்)*,இராசகுணா பதிப்பகம், சென்னை-15, 1986
அம்மன் ஆலய வழிபாட்டு வகைகளின் பட்டியல்

தமிழகத்திலும் தமிழர்கள் வாழும் பிற இடங்களிலும் அமைந்துள்ள அம்மன் ஆலயங்களில் நடைபெறும் பல்வேறு வகையான வழிபாடுகள், இங்கே பட்டியலிடப்பட்டுள்ளன:

*அலகு குத்துதல்
*அன்னதானம்
*இலட்சார்ச்சனை
*அங்கமளித்தல் -உலோகப் பட்டையில் செய்த உருவங்களை காணிக்கையாக செலுத்துதல்
*கூழ் ஊற்றுதல்
*சக்திக்கரகம் அழைத்தல் 
*தீச்சட்டி எடுத்தல்
*பால்குடம் எடுத்தல்
*பொங்கல் வைத்தல்
*மண்சோறு உண்ணுதல்
*மாரியம்மன் தாலாட்டு
*முடி இறக்குதல் (மொட்டை போட்டுக் கொள்ள நேர்ந்து அதன்படி செய்தல்)
*முளைப்பாரி எடுத்தல்
*வேப்பிலை ஆடைப் பிரதட்சணம் -வேப்பிலையால் நெய்யப்பட்ட ஆடை அணிந்து பிரகாரம் சுற்றி வருதல்
*1008 கலச அபிஷேகம்
*பூக்குழித் திருவிழா
*மாவிளக்கு வழிபாடு

பகுப்பு:இந்து சமய வழிபாடுகள்‎
பகுப்பு:தமிழ்நாட்டு விழாக்கள்
பகுப்பு:சைவ சமய பட்டியல் கட்டுரைகள்
மலேசியத் தமிழ்த் திரைப்படத்துறை

**மலேசியத் தமிழ்த் திரைப்படத்துறை** (Malaysian Tamil cinema) என்பது மலேசியா நாட்டில் தயாரிக்கப்படும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இது மலேசியா நாட்டில் வளர்ந்து வரும் ஒரு திரைப்படத்துறை ஆகும். 2018 ஆம் ஆண்டு வெளியான 'வெடிகுண்டு பாசாங்கே' என்ற திரைப்படம் அதிக வசூல் செய்த மலேசிய தமிழ்த் திரைப்படம் ஆகும்.

தமிழர் உலகெங்கும் பரவி வாழ்வதால் தங்களின் தாயகத்திற்கு வெளியிலிருந்தும் தமிழ்த் திரைப்படங்களுக்கு ஆதரவு வழங்குகின்றனர். இதனால் தாயகத்திற்கு வெளியிலான தமிழ்த்திரைத்துறை வளர்கிறது. குறிப்பாக, தமிழர் அதிகமாக வாழும் தெற்காசியாவில் தமிழ்த் திரைப்படத்துறை சிறந்த வளர்ச்சியைக் கண்டிருக்கிறது. துடிப்பான திரைப்படத் தயாரிப்பாளர்கள், சிங்கப்பூரிலும் மலேசியாவிலும் திரைப்படங்களைத் தயாரித்து, தமிழ்த் திரைத் துறையில் முத்திரை பதிக்கின்றனர்.

## வரலாறு
மலேசியாவின் முதல் தமிழ் திரைப்படம் 'ரதா பேய்' என்ற படம் ஆகும். இந்தத் திரைப்படம் 1968 ஆம் ஆண்டு சென்னையில் உருவாக்கப்பட்டு, சனவரி 14, 1969 ஆம் ஆண்டு திரையிடப்பட்டது. இந்த திரைப்படத்திற்கு ஜி. கே. வெங்கடேசு என்பவர் இசையமைத்துள்ளார்.

இந்த திரைப்படத்துறை கோலாலம்பூர், பினாங்கு மற்றும் ஜொகூர் பாரு போன்ற பிரதேசங்களை மையமாகக் கொண்டு குறைவான தொழிலார்களை வைத்து குறைந்தளவான தரமான திரைப்படங்களை தயாரிக்கிறது. பல நேரங்களில் தமிழகத் திரைப்படத்துறைக்கு எதிரான கடுமையான போட்டியை எதிர்கொள்கிறது.

2005 ஆம் ஆண்டு வெளியான 'செம்மண் சாலை' என்ற திரைப்படம் கிட்டத்தட்ட முற்றிலும் தமிழில் தயாரிக்கப்பட்ட முதல் மலேசிய தமிழ்த் திரைப்படம் ஆகும். இதே ஆண்டில் வெளியான 'ஓப்ஸ் கோசா தபா' என்ற திரைப்படம் ஒரு திரைப்படத்திற்காக அதிக நடிகர்களைக் கொண்ட படமாக மலேசிய சாதனைப் புத்தகத்தில் இடம் பெற்றுள்ளது.

## மலேசியத் தமிழ்த் திரைப்படங்கள்
* 

## மலேசியத் தமிழ்த் திரைப்படத்துறையினர்
### நடிகர்கள்
* மலேசியா வாசுதேவன் (1962–2011)
* ஆர்.மோகன ராஜ்
* பால கணபதி வில்லியம்
* முகன் ராவ்
* ராஜ்குமார் கோபாலன்
* டெனஸ் குமார்

### நடிகைகள்
* கலைமாமணி எகிவள்ளி
* ஜாஸ்மின் மைக்கேல்
* ஷாலினி பாலசுந்தரம்
* ஹானி சிவ்ராஜ் (1991-2014)
* ஷாஷா ஸ்ரீ
* நித்யா ஸ்ரீ
* 'புன்னகை பூ' கீதா
* புஷ்பா நாராயண்
* சங்கீதா கிருஷ்ணசாமி
* சுபா ஜெய் (1976-2014)

### இயக்குநர்கள்
* கார்த்திக் ஷமலன்
* ரமேஷ் புஞ்சரட்னம்
* ஷாலினி பாலசுந்தரம்
* வி.நாகராஜ்
* பேரகாஸ் ராஜரம்
* பிரேம் நாத்
* பால கணபதி வில்லியம்
* ப்ரபூ அரிவா
* சுதேன் சிவகுரு

## தமிழ்நாட்டில் மலேசியத் தமிழ்த் திரைப்பட விழா
மலேசியத் தமிழ்த் திரைப்படங்கள் ஆண்டுக்கொரு முறை தமிழ்நாட்டின் சென்னையில் திரையிடப்படுகின்றன. 2012 ஆம் ஆண்டு சனவரி மாதத்தில் மலேசியாவில் தயாரான பத்து திரைப்படங்கள் திரையிடப்பட்டன.

## மேற்கோள்கள்


+
திருமுருகன்

**திருமுருகன்** என்பது பொதுவான தமிழ்ப் பெயர்.
இப்பெயரில் உள்ள கட்டுரைகள்:

* இரா. திருமுருகன், தமிழறிஞர்
* திருமுருகன், நடிகர்
* திருமுருகன், இயக்குநர்
* திருமுருகன் வீரன், மலேசியாவின் முன்னணி கால்பந்தாட்ட வீரர்
* திருமுருகன் காந்தி, தமிழ்த்தேசியவாதி
* திருமுருகன்பூண்டி, திருப்பூர் மாவட்டத்தில் இருக்கும் ஒரு பேரூராட்சி
மணியம் மூர்த்தி

**மணியம் மூர்த்தி**, (”முகமது அப்துல்லா”), எவரஸ்ட் சிகரத்தில் ஏறிய, மலேசிய நாட்டின் முதலாம் நபர் இவரே. மலேசிய இராணுவத்தில் பணியாற்றிய, இவர் ஓர் மலேசியத் தமிழர் ஆவார். மலேசிய இந்துவாக பிறந்தாலும், இசுலாமிய சடங்கின்படி அடக்கம் செய்யப்பட்டார். இவர் மனைவி இதற்கெதிராக வழக்குத் தொடர்ந்திருந்தாலும், இவர் இசுலாமியராக மாறியதாகக் கூறப்படுகிறது.. இது தொடர்பான வழக்கு மலேசிய நீதிமன்றத்தில் நடைபெற்றது. இவருக்குப் பின் எவரெஸ்ட் சிகரத்தில் ஏறிய இருவரும் மலேசியத் தமிழர்கள் ஆவர்.

## மேற்கோள்கள்

பகுப்பு:மலேசியத் தமிழர்
பகுப்பு:மலேசிய இந்தியர்கள்
பகுப்பு:2005 இறப்புகள்
பகுப்பு:மலையேற்ற வீரர்கள்
காலிங்கர்

திருக்குறளுக்கு உரை செய்த பதின்மருள் **காலிங்கர்** என்பவர் ஒருவர். *திருக்குறள் உரைக்கொத்து* நூலில் இவரது பெயர் ‘கவிப்பெருமாள்’ எனக் குறிப்பிடப்பட்டுள்ளது. இவரது பெயரைக் ‘காளிங்கர்’ எனவும் வழங்குவர். கண்ணன் காளிங்கன் தலைமேல் ஏறி ஆடினான் என்னும் கதையைக் கருத்தில் கொண்டு காளிங்கன் என வழங்கலாயினர்.

திருக்குறள் காலிங்கர் உரை ஓரளவு திருக்குறள் நூல் முழுமைக்கும் கிடைத்துள்ளது. கிடைக்காத சிற்சில இடங்களில் பரிதியார் உரையையே காலிங்கர் உரையாகப் பதிப்பித்துள்ளனர். இவை பரிதியார் உரையை இவர் அப்படியே எழுதியதாகலும் இருக்கலாம். இந்த உரைநூலின் காலம் 13ஆம் நூற்றாண்டு. திருக்குறளை ஓரு அதிகாரத்துக்குள் வரிசைப்படுத்தும் வைப்பு முறையில் இவர் பரிதியாரைப் பல இடங்களில் பின்பற்றியும், சில இடங்களில் வேறுபட்டும் நிற்கிறார்.

## வரலாறு
காலிங்கராயர் குடியில் தோன்றிய இவர் ஒரு உழவராகவும் படைவீரராகவும்  சிறந்த மருத்துவராகவும்  வாழ்ந்தவர் என அறியமுடிகிறது.

## தமிழ்நடை
இவரது தமிழ்நடை எவ்வாறு இருக்கும் என்பதை இந்த எடுத்துக்காட்டால் அறியலாம்.
:நெஞ்சினால் ஒருவர் மாட்டு ஒருவர் அன்புடையராகலின் மற்றதற்கும் உண்டோ பயன்படாமல் அடைக்கப்படுவதோர் கருவி? அதனால், ஒருவர் மாட்டு உள்ளத்து விருப்புடையவரது மென்மைதானே பலர் அறியும் பூசலைத் தரும் என்றவாறு

:பூசல் என்பது விசேஷம். புன்கண் என்பது கிருபை. கண்ணீர் என்பது பெருமை.

## உரைநலம்
* மேற்கோள் பாடல் தருகிறார்.
* வேறுபாடம் காட்டுகிறார்.

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
*திருக்குறள் உரைக்கொத்து, தா. ம. வெள்ளைவாரணம் பதிப்பு, திருப்பனந்தாள் ஸ்ரீ காசிமடம் வெளியீடு, 1983

## அடிக்குறிப்பு

பகுப்பு:திருக்குறள்
பகுப்பு:தமிழ்ப் புலவர்கள்
பகுப்பு:தமிழ் உரையாசிரியர்கள்
பகுப்பு:திருக்குறள் உரையாசிரியர்கள்
ஆபாவாணன்

**ஆபாவாணன்** (*Aabavanan*) தமிழ்த் திரைப்படத் தயாரிப்பாளராவார். கதையாசிரியர், வசன எழுத்தாளர், பாடலாசிரியர், பாடகர் எனப் பன்முகங்களில் இயங்கினார். குமாரபாளையத்திற்கு அருகிலுள்ள தேவூர் என்ற ஊரில் பிறந்தார். இவரின் தந்தை ஆறுமுகம், தாயார் பாவாயி என்பவர்களாவர். இயற்பெயர் மதிவாணன். தந்தை தாய் ஆகியோரின் முதல் எழுத்துகளை எடுத்து ஆபாவாணன் என தனது பெயரை மாற்றிக்கொண்டார்.

## திரை வாழ்க்கை
திரைப்படக்கல்லூரியில் பயின்ற இவர் எடுத்த முதல் படம் ஊமை விழிகள். இதுவே திரைப்படக் கல்லூரி மாணவர்கள் எடுத்த முதல் படமுமாகும். உழவன் மகன், செந்தூரப்பூவே, தாய் நாடு, இணைந்த கைகள், காவியத் தலைவன், முற்றுகை, கறுப்பு ரோஜா  முதலான படங்களைத் தயாரித்திருக்கிறார். மனோஜ்-கியான் என்ற இரட்டையரை (இசையமைப்பாளர்களை) ஊமை விழிகள் படத்தில் தமிழுக்கு அறிமுகம் செய்தார்.

## திரைப்பட விபரம்
### பங்காற்றிய திரைப்படங்கள்
*ஊமை விழிகள் (1986 திரைப்படம்)
*உழவன் மகன் (திரைப்படம்)
*செந்தூரப்பூவே
*இணைந்த கைகள்
*அண்ணன் என்னடா தம்பி என்னடா
*காவியத் தலைவன் (1992 திரைப்படம்)
*முற்றுகை (திரைப்படம்)
*கறுப்பு ரோஜா

### இதர பணிகள்
**கங்கா-யமுனா-சரஸ்வதி** என்ற நெடுந்தொடரைத் தொலைக்காட்சிக்காக எடுத்தார். இது ராஜ் தொலைக்காட்சியில் வந்தது.

## துணுக்குகள்
இராம்கி, அருண் பாண்டியன் ஆகியோர் இவருடன் திரைப்படக் கல்லூரியில் படித்தவர்கள். இவர்கள் நடிப்புத்துறையிலும், இவர் இயக்குநர் துறையிலும் பயின்றார்கள்.

**ஊமை விழிகள்**  படத்தில் "தோல்வி நிலையென நினைத்தால்" , "குடுகுடுத்த கிழவனுக்கு கல்யாண பேச்சு" ஆகிய பாடல்களையும் **தம்பி அர்ஜூனா** படத்தில் புலிகள் கொஞ்சம் பதுங்கும்போது என்ற பாடலையும் **இரண்டு பேர்** படத்தில் வரான் வரான் பூச்சாண்டி ரயிலு வண்டியிலே என்ற பாடலை எழுதி பாடியுள்ளார்.

தமிழ்த் திரையுலகிற்கு டி. டி. எசு என்னும் ஒலி வடிவத்தை தனது கருப்பு ரோஜா படத்தில் முதன் முதலாக அறிமுகப்படுத்தினார்.

## மேற்கோள்கள்

## வெளி இணைப்புகள்
*ஆஸ்திரேலியத் தமிழ் ஒலிபரப்பு கூட்டுத்தாபனத்திற்கு ஆபாவாணன் பேட்டி
*நரேசு வலைப்பதிவு

பகுப்பு:இந்தியத் திரைப்படத் தயாரிப்பாளர்கள்
பகுப்பு:தமிழ்த் திரைப்படப் பாடலாசிரியர்கள்
பகுப்பு:வாழும் மக்கள்
பகுப்பு:இந்தியத் திரைப்பட இயக்குநர்கள்
பகுப்பு:நாமக்கல் மாவட்ட மக்கள்
பகுப்பு:தமிழ்த் திரைப்பட இயக்குநர்கள்
திருக்குறள் வைப்புமுறை

திருக்குறள் 133 அதிகாரங்களைக் கொண்டது. ஒவ்வோர் அதிகாரத்திலும் பத்துப் பாடல்கள் உள்ளன. இந்தப் பத்தைத் திருக்குறளுக்கு உரை எழுதிய பழைய உரையாசிரியர்கள் வரிசைப்படுத்திக்கொள்வதில் மாறுபடுகின்றனர். ஒரு அதிகாரத்தில் உள்ள பத்துக் குறள்களை வரிசைப்படுத்தும் முறை **வைப்பு முறை** ஆகும். இக்காலத்தில் நாம் கையாளும் பதிப்புகள் பரிமேலழகர் வைப்பு முறையைப் பின்பற்றியுள்ளன.

எடுத்துக்காட்டுக்கு அன்புடைமை என்னும் அதிகாரத்தில் உள்ள குறட்பாக்களின் வெவ்வேறு வைப்புமுறை வரிசையை நோக்குவோம். 

## கருவிநூல்
*திருக்குறள் உரைக்கொத்து, தா. ம. வெள்ளைவாரணம் பதிப்பு, திருப்பனந்தாள் ஸ்ரீ காசிமடம் வெளியீடு, 1983

பகுப்பு:ஆய்வு
பகுப்பு:திருக்குறள்
கந்தசாமிப் புலவர்

**கந்தசாமிப் புலவர்** என்பவர் 18 ஆம் நூற்றாண்டில் தூத்துக்குடி மாவட்டம் முத்தாலங்குறிச்சியில் வாழ்ந்த ஒரு கவிஞர் ஆவார். ஈழவர் எனும் சாதியினரான இவர் சீதக்காதி நொண்டி நாடகம், செந்திற் பெருமான் நொண்டி நாடகம், திருவனந்தபுரம் நொண்டி நாடகம் ஆகிய நூல்களைப் பாடியுள்ளார். 

பகுப்பு: தமிழறிஞர்கள்
தமிழ் மகாபாரத நூல்கள்

மகாபாரதம், இந்தியாவின் இரண்டு இதிகாசங்களுள் (பழங்கதைகள்) ஒன்று. மற்றொன்று இராமாயணம். இவை இரண்டும் வடமொழியில் தோன்றியவை. இக் கதைகளின் சிற்சில குறிப்புகள் சங்கப்பாடல்களில் உள்ளன. இவற்றில் இராமாயணத்தைக் கம்பரும் ஒட்டக்கூத்தரும் தமிழ்ப்படுத்தினர். மகாபாரதத்தை மூவர் தமிழ்ப்படுத்தியிருக்கிறார்கள்.

5 ஆம் நூற்றாண்டில் முதலாம் நந்திவர்மன் காலத்தில் பாரதம் பாடிய பெருந்தேவனார் தமிழ்ப்படுத்தினார். இந்த நூலின் பாடல்கள் சில இடையில் உரைநடையோடு கூடிய பாடல்களாகக் கிடைத்துள்ளன. 

அடுத்து, 10ஆம் நூற்றாண்டில் மூன்றாம் இராச சிம்ம பாண்டியன்  ‘மகாபாரதம் தமிழ்ப் படுத்தும், மதுராபுரிச் சங்கம் வைத்தும் விளங்கினான் என்று சின்னமனூர் செப்பேடு குறிப்பிடுகிறது. இந்த நூல் கிடைக்கவில்லை.

பின்னர், 13ஆம் நூற்றாண்டில் மூன்றாம் குலோத்துங்கன் 32ஆவது ஆட்சி ஆண்டில் (கி. பி. 1210) அருள்நிலை விசாகன் என்பவன் பாரதத்தைத் தமிழ்ப்படுத்தினான் என இந்தச் சோழனின் திருவாலங்காட்டுச் செப்பேடு குறிப்பிடுகிறது.

அதன் பின்னர், 15ஆம் நூற்றாண்டில் வில்லிபுத்தூரார் இயற்றிய பாரதம் முழுமையான நூலாக உள்ளது.

## மேலும் பார்க்க
* நல்லாப்பிள்ளை பாரதம்

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005

## அடிக்குறிப்பு

பகுப்பு:இந்துத் தமிழ் நூல்கள்
பகுப்பு:மகாபாரதம்
ஒட்டுண்ணிப் புழுவெதிரி

**ஒட்டுண்ணிப் புழுவெதிரிகள்** (Antihelminthics) ஒட்டுண்ணிப் புழுக்களுக்கு எதிராகத் தொழிற்பட்டு அவற்றை உணர்வியக்கச் செய்து அல்லது உயிரிழக்கச் செய்து ஓம்புயிரின் உடலில் இருந்து அகற்ற உதவும் மருந்து வகைகளைக் குறிக்கும்.  ஒட்டுண்ணிப் புழுக்கள் பெரும்பாலும் குடலில் செறிந்து வாழ்வதால் இவற்றை குடற்புழுவெதிரி என்றும் அழைக்கலாம், எனினும் உடலின் ஏனைய பாகங்களிலும் ஒட்டுண்ணிப் புழுக்கள் வாழ்வது குறிப்பிடத்தக்கது. இவை புழுக்களை உயிரிழக்கச் செய்தால் ஒட்டுண்ணிப் புழுக்கொல்லிகள் (vermicides) என்றும் உணர்வியக்கச் செய்தால் ஒட்டுண்ணிப் புழுவகற்றிகள் (vermifuges) என்றும் அழைக்கப்படும்.

## மருந்தியல் வகுப்புகள்
* **[[பென்சிமிடாசோல்]] (Benzimidazoles):**
:* **[[அல்பென்டாசோல்]] (Albendazole)** &ndash; இழைப்புழுக்கள், வட்டப்புழுக்கள், சாட்டைப்புழுக்கள், நாடாப்புழுக்கள், கொக்கிப்புழுக்கள் என்பனவற்றுக்கு எதிராகத் தொழிற்படக்கூடியவை.
:* **[[மெபென்டாசோல்]]** (Mebendazole)&ndash; இழைப்புழுக்கள், வட்டப்புழுக்கள், கொக்கிப்புழுக்கள் என்பனவற்றுக்கு எதிராகத் தொழிற்படக்கூடியவை.
:* **[[தயபென்டாசோல்]]** &ndash; வட்டப்புழுக்கள், கொக்கிப்புழுக்கள் என்பனவற்றுக்கு எதிராகத் தொழிற்படக்கூடியவை.
:* **[[ஃபென்பென்டாசோல்]]** &ndash; குடற்புழுக்களுக்கு எதிராகத் தொழிற்படக்கூடியவை.
:* **[[திரிக்லாபென்டாசோல்]]** &ndash; ஈரல் தட்டைப்புழுக்கு  எதிராகத் தொழிற்படக்கூடியவை.
:* **[[ஃபுளுபென்டாசோல்]]** &ndash; பெரும்பாலான குடற்புழுக்களுக்கு எதிராகத் தொழிற்படக்கூடியவை.

* **[[அபாமெக்டின்]]** &ndash; நாடாப்புழுக்கள் தவிர பெரும்பாலான குடற்புழுக்களுக்கு எதிராகத் தொழிற்படக்கூடியவை.
* **[[டையெதய்ல்கார்பமசின்]]**&ndash; யானைக்கால் நோய் உண்டாக்கும் புழுக்கு எதிரான மருந்து
* **[[நிக்லோசமைட்]]** &ndash; நாடாப்புழுக்களுக்கு எதிராகத் தொழிற்படக்கூடியவை.
* **[[இவெர்மெக்டின்]]** &ndash; நாடாப்புழுக்கள் தவிர பெரும்பாலான குடற்புழுக்களுக்கு எதிராகத் தொழிற்படக்கூடியவை.
* **[[சுராமின்]]**
* **[[பைரன்டெல் பாமோவேட்]]** &ndash; பெரும்பாலான வட்டப்புழுக்களுக்கு எதிரானவை.
* **[[லெவாமிசோல்]]**
* **[[பிராசிகுயின்டெல்]]** 
* **ஒக்டாடெப்சிபெப்டைட்** 
* **[[அமினோஅசெட்டோனைட்ரில்]]**

## மேற்கோள்கள்

பகுப்பு:மருந்துகள்
இந்திரா சமரசேகர

**இந்திரா வசந்தி சமரசேகர**, (பிறப்பு: ஏப்ரல் 11, 1952) கனடாவில் வசிக்கும் இலங்கைத் தமிழர் ஆவார். இவர் ஆல்பர்டா பல்கலைக்கழகத்தின் 12வது மற்றும் தற்போதைய தலைவரும் துணைவேந்தரும் ஆவார்.. மேலும் ஆல்பர்ட்டாவின் பல்கலைக்கழகங்களிலேயே ஒரு பெண் தலைவராகியுள்ளது இதுவே முதல் முறை.

## வாழ்க்கை
இலங்கையின் தலைநகர் கொழும்பில் பிறந்த இவர் ஓர் இலங்கைத் தமிழர் ஆவார். இவர், 1974 ஆம் ஆண்டு, தன் இளநிலை இயந்திரப் பொறியியலை இலங்கைப் பல்கலைக்கழகத்திலும், 1976 ஆம் ஆண்டு மேற்படிப்பை கலிபோர்னியா பல்கலைக்கழகத்திலும் பயின்றார். பின்னர் கனடாவிற்கு குடிபெயர்ந்து, 1980 ஆம் ஆண்டில் பிரித்தானிய கொலம்பியா பல்கலைக்கழகத்தில் முனைவர் பட்டம் பெற்றார்.

## மேற்கோள்கள்
*ஆல்பர்ட்டா பல்கலைக்கழகத்தின் தகவல்கள்
*Rising Up Against Rankings by Indira Samaasekera, *[[Inside Higher Ed]],* April 2, 2007.
*http://scotiabank.com/cda/content/0,1608,CID12292_LIDen,00.html 
*https://web.archive.org/web/20100204131141/http://www.cbc.ca/canada/edmonton/story/2010/01/29/edmonton-university-fee-increase.html
*http://www.edmontonjournal.com/administrators+face+furloughs+salary+cuts/2333907/story.html 


பகுப்பு:1952 பிறப்புகள்
பகுப்பு:வாழும் மக்கள்
பகுப்பு:புகலிட ஈழத்தமிழர்
ஆவண நூல்கள்

**ஆவண நூல்கள்** என்பது ஆவணங்களில் குறிப்பிடப்பட்டுள்ள நூல்களைக் குறிக்கும். ஆவணங்கள் சாசனங்கள் எனவும் வழங்கப்படுகின்றன. பண்டைய அரசர்களின் ஆவணங்கள் கல்வெட்டுகளாகவும், செப்பேடுகளாகவும் உள்ளன. ஓலையில் எழுதப்பட்ட ஆவணங்களும் உண்டு. இதற்கு எடுத்துக்காட்டு, சுந்தரரின் முன்னோர் பித்தனுக்கு அடிமை என எழுதிக் கொடுத்த ஓலை (பெரியபுராணம்) .

ஆவணங்களில் குறிப்பிடப்படும் நூல்களை ‘ஆவண நூல்கள்’ என்றும், அந்த நூல்களை எழுதிய புலவர்களை ‘ஆவணப் புலவர்கள்’ என்றும்  குறிப்பிடப்படுகின்றனர். 13ஆம் நூற்றாண்டில் நாடாண்ட சோழ, பாண்டிய அரசர்கள் அளித்த ஆவணங்களில் இத்தகைய நூல்களும், புலவர்களும் காணப்படுகின்றனர்.

## ஆவணங்கள் குறிப்பிடும் நூலும் புலவரும்
### சோழர் போற்றிய புலவர்கள்
*பாரதம் – அருள்நிலை விசாகன்
*சிந்து – திருவாழி பரப்பினான் கூத்தன்
*குலோத்துங்கன் கோவை – வீராந்தகப் பல்லவரையரின் அவைகளப் புலவர்

### பாண்டியர் போற்றிய புலவர்கள்
*போர்வஞ்சி - திருவரன்குளம் உடையான்
*காங்கேயன் பிள்ளைத்தமிழ் (கண்ணமங்கலம் காங்கேயன் மீது பாடப்பட்டது)
*காங்கேயன் பிள்ளைத்தமிழ் (நியமம் காங்கேயன் மீது பாடப்பட்டது)
*காரணை விழுப்பரையன் மடல் – காங்கேயன்
*கவிராயர் ஈசுவர சிவ உடையார் என்னும் புலவர்
*தாயின் நல்ல பெருமாள் என்னும் புலவர்

### ஆவணப் பாடல்களால் பாடப்பெற்றோர்
* கோப்பெருஞ்சிங்கன்
* ஆரிய சேகரன்
* மகதைப் பெருமாள்
* சுந்தர பாண்டியன் 1216-1238 பாட்டு
* சுந்தர பாண்டியன் 1251-1271 பாட்டு
* விக்கிரம பாண்டியன் 1248-1258 பாடல்கள்

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005

பகுப்பு:ஆவண நூல்கள்
பகுப்பு:தமிழ் நூற்பட்டியல்கள்
ஆவணப் பாடல்கள்

பாட்டுடைத் தலைவர்கள் சிலர் ஆவணப்பாடல்களால் சிறப்பிக்கப்பட்டுள்ளனர். கல்வெட்டுகள் செப்பேடுகள் முதலானவற்றில் காணப்படும் பாடல்களை **ஆவணப்பாடல்கள்** என்பர். நமக்குக் கிடைத்துள்ள நூல்களும், தனிப்பாடல்களும் பனையோலை ஏட்டுச் சுவடியிலிருந்து கிடைத்தவை. மெய்க்கீர்த்திகள் போல் அல்லாமல் ஆவணப் பாடல்கள் வெண்பா, விருத்தம் முதலான மரபுக் கவிதைகளாக உள்ளன.  
*கோப்பெருஞ்சிங்கன்
*ஆரிய சேகரன்
*மகதைப் பெருமாள்
*சுந்தர பாண்டியன் (மூன்றாம் இராசராசனை வென்றவன்)
*சுந்தர பாண்டியன் (தில்லையில் துலாபாரம் செய்தவன்)
*விக்கிரம பாண்டியன்  (புவனேக வீரன்)
## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005

பகுப்பு:பாடல் வகைகள்
பரிதியார்

திருக்குறள் பழைய உரையாசிரியர்கள் பதின்மரில் பரிதியாரும் ஒருவர். இவர் பெயரைப் ‘பருதியார்’ எனவும் எழுதுவர். காலிங்கர் உரைக்கு முற்பட்டது 
*காலம் 13ஆம் நூற்றாண்டு.
இவர் உரை. மணக்குடவரின் திருக்குறள் வைப்புமுறையை மாற்றி இவர் தனக்கென ஒர் வைப்புமுறையை உருவாக்கிக்கொண்டிருக்கிறார். இவரது உரை சுருக்கமாக, செய்தி விளக்கமாக உள்ளது.

எடுத்துக்காட்டு 
*திருநாளும் தினபூசையும் உண்டாகாது, பூலோகத்தில் மழை பெய்யாவிடில் என்றவாறு 
*கிலேசம் அருளை விரும்பினாரிடத்து வராது; அதற்கு வாயு வழங்கும் பூமி சாட்சி என்றவாறு.
*முகம் மலரவும், காரியம் கெடவும் செய்வது நட்பு அன்று; மனம் மகிழவும் காரியம் ஆகவும் கூடுவது நட்பு என்றவாறு.

## சமயம்
"யாதானும் நாடாமால் ஊராமால் என்னொருவன் சாந்துணையும் கல்லாதவாறு" என்னும் திருக்குறளுக்கு உரை எழுதும்போது "எந்தத் தேசமேயானாலும் தன் தேசமேயாம்; **மால் ஊராகிய வைகுண்டப் பதம் மறுமைக்கு ஆம்**. அதனால் சாம் அளவும் கல்வியே பயிலுவான்" என்று குறிப்பிடுகிறார். இதனால் இவர் வைணவ சமயத்தவர் எனத் தெரிகிறது. 
## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
*திருக்குறள் உரைக்கொத்து, தா. ம. வெள்ளைவாரணம் பதிப்பு, திருப்பனந்தாள் ஸ்ரீ காசிமடம் வெளியீடு, 1983

## அடிக்குறிப்பு

பகுப்பு:திருக்குறள்
பகுப்பு:தமிழ்ப் புலவர்கள்
பகுப்பு:தமிழ் உரையாசிரியர்கள்
பகுப்பு:திருக்குறள் உரையாசிரியர்கள்
பரிப்பெருமாள்

திருக்குறள் பழைய உரையாசிரியர்கள் பதின்மரில் பரிப்பெருமாளும் ஒருவர். மணக்குடவரின் திருக்குறள் வைப்புமுறையை இவர் அப்படியே பின்பற்றியதோடு அவரது உரையை அப்படியே எழுதிவிட்டு மேலும் விளக்கம் எழுதுகிறார். 
*காலம் 13ஆம் நூற்றாண்டு.
இவரது உரை அமைதி - எடுத்துக்காட்டு 
:அரசன் தன்னைச் சூழ்ச்சியால் கொல்ல நினைப்பாரைத் தானும் சூழ்ச்சியால் கொல்ல வல்லவன் ஆதல்; காரியம் எண்ண வல்லார் தனக்குக் கண்ணாக ஒழுகலான் என்றவாறு. 
– இது மணக்குடவர் உரை. இந்த உரையை அப்படியே எழுதிய பின்னர் மேலும் விளக்குகிறார். 
:பகைவர் சூழ்ச்சியால் தேற்றாமையால் அவரைத் தோள்வலியால் கோடல் அரிதாம். ஆகலான் சூழ்வார் கண்ணாக ஒழுகவேண்டும் என்றது.
-இது பரிப்பெருமாள் விளக்கம். இதன் குறள் 

சூழ்வார்கண் ணாக ஒழுகலான் மன்னவன்
சூழ்வாரைச் சூழ்ந்து  கொளல். - குறள் 445

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
*திருக்குறள் உரைக்கொத்து, தா. ம. வெள்ளைவாரணம் பதிப்பு, திருப்பனந்தாள் ஸ்ரீ காசிமடம் வெளியீடு, 1983

பகுப்பு:திருக்குறள்
பகுப்பு:தமிழ்ப் புலவர்கள்
பகுப்பு:தமிழ் உரையாசிரியர்கள்
பகுப்பு:திருக்குறள் உரையாசிரியர்கள்
நாடு கடந்த இந்திய அரசு

: *இந்தக் கட்டுரை இரண்டாம் உலகப் போரின்போது சிங்கப்பூரில் அமைந்த அமைப்பு குறித்தானது. முதல் உலகப்போரின் போது இராசா மகேந்திரப் பிரதாப்பால் அமைக்கப்பட்ட இடைக்கால அரசு குறித்து அறிய [[இந்திய இடைக்கால  அரசு]] பார்க்கவும்.*

**விடுபட்ட இந்தியாவின் இடைக்கால அரசு** (, , அல்லது **ஆசாத் இந்த் அரசு**), சுருங்க **விடுதலையான இந்தியா** அல்லது **ஆசாத் இந்த்**, 1943ஆம் ஆண்டில் சிங்கப்பூரில் நிறுவப்பட்ட தற்காலிக நாடு கடந்த அரசாங்கம் ஆகும்.

இரண்டாம் உலகப் போரில் பிரித்தானியப் படைக்கு எதிரான நாடுகளை குறிப்பாக ஜெர்மனி, இத்தாலி ஆகிய நாடுகளின் ஆதரவுடன் இந்தியச் சுதந்திரத்தை அடைய விரும்பிய சுபாஷ் சந்திர போஸ் அந்நாடுகளிடம் உதவி கேட்டார். ஜெர்மனி, இத்தாலியின் உதவி கிடைக்காது போகவே, ஜப்பான் செல்ல முடிவு செய்து, போர் காலத்தில் நீர் மூழ்கி கப்பல் மூலம் ஜப்பான் சென்று ராணுவ ஜெனரல் டோஜோவை சந்தித்து உதவி கேட்டார்.  பிரித்தானிய அரசுக்கு எதிராக உருவாகி செயல்படாமல் இருந்த இந்திய தேசிய ராணுவத்தை மீள் உருவாக்கம் செய்து அதன் தலைவரானார் சுபாஷ். சுதந்திரத்திற்கு போராடி நாட்டிற்காக உயிர் தர இளைஞர்கள் வேண்டுமென ஆட்கள் திரட்டி பயிற்சி அளிக்கப்பட்டது.
1943 அக்டோபர் 21 இல் சிங்கப்பூரில் போஸ், ”ஆசாத்  இந்த்”  என்ற சுதந்திர அரசு பிரகடனத்தை வெளியிட்டார். டிசம்பர் 29 ந் தேதி அரசின் தலைவராக தேசிய கொடியை ஏற்றினார். அவற்றை ஜப்பான், இத்தாலி, ஜெர்மனி, சீனா உட்பட 9 நாடுகள் ஆதரித்தன.

பிரதமர் பதவியையும், பிரதம படைத்தளபதி பொறுப்பையும் போஸ் ஏற்றார். பெண்கள் படையின் தளபதியாக தமிழ்ப் பெண்ணான மேஜர் லட்சுமி சுவாமிநாதன் நியமிக்கப்பட்டார். சுதந்திர அரசாங்கம் அமைக்கப்பட்ட 2 நாட்களில், பிரிட்டனுக்கும், அமெரிக்காவுக்கும் எதிரான போர்ப்பிரகடனத்தை நேதாஜி வெளியிட்டார்.அரசாங்கத்தையும், ராணுவத்தையும் குறுகிய காலத்தில் வலுப்படுத்தினார். தேசிய அரசாங்கம் போரை நடத்தியதுடன் நில்லாது, பல பள்ளிக்கூடங்களைத் திறந்தது; புதிய நாணயங்களை வெளியிட்டது. பத்திரிகைகளையும் நடத்தியது. சுதந்திர அரசாங்கத்தின் தலைமையகம், முதலில் சிங்கப்பூரில் இருந்து பிறகு ரங்கூனுக்கு மாறியது. இந்த அரசாங்கத்தின் கிளை அலுவலகங்கள், பல்வேறு தென்கிழக்கு ஆசிய நாடுகளில் அமைக்கப்பட்டன.

நேதாஜியின் சுதந்திர அரசுக்கு ஜப்பான், பிலிப்பைன்ஸ், ஜெர்மனி, இத்தாலி, அயர்லாந்து முதலிய நாடுகள் அங்கீகாரம் அளித்தன. சுதந்திர அரசுக்கென தனியாக இரண்டு வாரங்களில் “ஆசாத் ஹிந்த் பாங்க்” தொடங்கப்பட்டது.

## மேலும் பார்க்க
* சுபாஷ் சந்திர போஸ்
* லட்சுமி சுவாமிநாதன்
* ஷா நவாஸ் கான், ஜெனரல்
* ராஜா ஹபிபுர்ரஹ்மான் கான்
* நாடு கடந்த அரசாங்கம்

## மேற்கோள்கள்

## வெளி இணைப்புகள்
*Netaji Subhas

பகுப்பு:இந்திய விடுதலைப் போராட்டம்
பகுப்பு:இந்திய தேசிய ராணுவம்
நாடு கடந்த அரசுகள்
எருசலேம் சிலுவை

**எருசலேம் சிலுவை** அல்லது **சிலுவைப் போர்வீரர்களின் சிலுவை** என்பது முன்னறிவிப்புச் சிலுவை அல்லது கிறித்தவ அடையாளம். இது நான்கு சிறிய கிரேக்க சிலுவைகளால் சூழப்பட்ட பெரியதொரு கிரேக்க சிலுவையைக் கொண்டதாகும்.

முதலாவது சிலுவைப் போரின்போது இரண்டாம் ஏர்பன் எனும் திருத்தந்தையால் சிலுவைப் போர்வீரர்களுக்குக் கொடுக்கப்பட்ட பதாகை பின்பு இலத்தீன் எருசலேம் பேரரசின் அடையாளமாக விளங்கியது. இது "சிலுவைப் போர்வீரர்களின் சிலுவை" என அழைக்கப்படும். இது அப்பேரரசின் முதலாவது தலைவராகவிருந்த கோட்பிரி என்பவரால் அணியப்பட்டது. நான்கு சிறிய சிலுவைகளும் நான்கு நற்செய்தி நூல்கள் அல்லது எருசலேமிலிருந்து நாற் திசைக்கும் பரந்து சென்ற கிறிஸ்துவின் வார்த்தை என மாதிரியாகக் கொள்ளப்படுகின்றது. மாற்றீடாக, ஐந்து சிலுவைகளும் இயேசுவின் ஐந்து காயங்களையும் முதல் ஐந்து கிறிஸ்தவ சபைகளையும் அடையாளப்படுத்துவதாகவும் அர்த்தம் கொள்ளப்படும்.

எருசலேம் சிலுவை சியார்சியா நாட்டுக்கொடியிலும், கத்தோலிக்க கய்ரோஸ் ஞான ஒடுக்கத்தின் பின்பு அணியும் பதக்கமாகவும், திருக்கல்லறைத் தேவாலய ஆணையிலும், கனடாவின் ஆளுனரின் சின்னத்திலும் பாவிக்கப்படுகின்றது.

## ஒருங்குறி குறியீடு
ஒருங்குறி குறியீடு பிற அடையாளங்களின் அட்டவணையில் , U+2629 (*CROSS OF JERUSALEM*) காணப்படுகின்றது. ஆயினும், அக்குறியீடு எருசலேம் சிலுவை அல்லாமல் கிரேக்க சிலுவை போன்று காணப்படுகின்றது. 

## உசாத்துணை

பகுப்பு:எருசலேம்
பகுப்பு:சிலுவைக் குறியீடுகள்
சோழவர் ஆட்டம்

**சோழவர் ஆட்டம்** எனப்படுவது அந்தியூர் பகுதியில் வாழும் சோழவர் மக்கள்குழுவால் ஆடப்படும் ஒரு குழு ஆட்டம் ஆகும்.  மண்மேளம் போன்ற இசைக்கருவிகள் இசைக்கப்பட வட்டமாக ஆடுவர்.  ஆண்கள், பெண்கள், சிறுவர்கள், பெரியவர்கள் இணைந்து ஆடுவது இந்த ஆட்டத்தின் சிறப்புகளில் ஒன்றாகும்.

## வெளி இணைப்புகள்
* சோழவர் ஆட்டம்

பகுப்பு:தமிழர் ஆடற்கலைகள்
பகுப்பு:கொங்கு
செய்யூர்

**செய்யூர்** என்பது தமிழ்நாடு, செங்கல்பட்டு மாவட்டத்தில் உள்ள செய்யூர் வட்டத்தின் நிர்வாகத் தலைமையிடம் ஆகும். இது செய்யூர் ஊராட்சியில் அமைந்த செய்யூர் கிராமம்; மதுராந்தகத்தில் இருந்து 29 கி.மீ. தொலைவில் உள்ளது. இந்தக் கிராமம் முந்தைய ஜெயம்கொண்ட சோழபுரம், சேயூர் (Seyur) மற்றும் பேலபுரி (Belapuri) என்றும் அழைக்கப்பட்டது. செய்யூர், காஞ்சிபுரம் மக்களவைத் தொகுதிக்கு உட்பட்டதாகும்.

ஆரம்ப நாட்களில், இந்த பகுதியில் இருந்த ஓர் அடர்ந்த காட்டில் வேட்டையாடும் வழக்கத்தை சோழர்கள் வைத்திருந்திருக்கிறார்கள்.
சோழ மன்னர்கள் ஆட்சிக்காலத்தில் கட்டப்பட்டது செய்யூர் சிவன் கோவில். சிவன் கோவில் அருகில், அவரது குழந்தை அம்சம் கொண்ட முருகன் கோவில் உள்ளது. 

தமிழில் 'சேய்' என்பது  'குழந்தை' எனப் பொருள்படும். முருகனைச் 'சேய்' என்று தொல்காப்பியம் குறிப்பிடுகிறது. முருகன் கோயில் உள்ள இடம் சேயூர். சேயூர் முருகன் உலா, சேயூர் முருகன் பிள்ளைத்தமிழ் ஆகிய நூல்கள் இவ்வூர் முருகன்மீது பாடப்பட்டவை. சேயூர் (பின்னர் செய்யூர்) என்ற பெயராக மருவிற்று.

கந்தசாமி கோவில் அமைந்துள்ள செய்யூர் கிராமத்தின் தோற்றம் குறித்த கதை ஒன்று உள்ளது. கோவில் இராசேந்திர சோழன் மற்றும்  மூன்றாம் குலோத்துங்கன் ஆட்சிக்காலத்தில் கட்டப்பட்டது. செய்யூர் நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது.

## மேற்கோள்கள்

## உசாத்துணை
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005

பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
அருள்நிலை விசாகன்

**அருள்நிலை விசாகன்** என்பவன் மகாபாரதக் கதையைத் தமிழில் செய்தவர்களில்  ஒருவன். மூன்றாம் குலோத்துங்க சோழன் ஆட்சியின் 32-ஆவது ஆண்டில் (கி.பி. 1210) வெட்டப்பட்ட கல்வெட்டு ஆவணம் அருள்நிலை விசாகன் மகாபாரதத்தைத் தமிழில் செய்தான் எனக் குறிப்பிடுகிறது. இவனது பெயரை ‘அறநிலை விசாகன்’ எனவும் படித்தறிவர், சதாசிவ பண்டாரத்தார். இந்த நூல் இன்று கிடைக்கப்பெறவில்லை. கல்வெட்டுத் தொடர் இவனை அரசுத் தலைவன் எனக் காட்டுகிறது.

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
## அடிக்குறிப்பு

பகுப்பு:தமிழ்ப் புலவர்கள்
காங்கேயன் பிள்ளைத்தமிழ்

**காங்கேயன் பிள்ளைத்தமிழ்** என்னும் பெயரில் இரண்டு நூல்கள் இருந்ததாகக் கல்வெட்டு ஆவணங்களிலிருந்து தெரியவருகின்றன. ஒன்று *கண்ணமங்கலம் காங்கேயன்* மீது பாடப்பட்ட பிள்ளைத்தமிழ். மற்றொன்று *நியமம் காங்கேயன்* மீது பாடப்பட்ட பிள்ளைத்தமிழ். 
பாடப்பட்ட இருவரும் மாறவர்மன் சுந்தர பாண்டியனின் அலுவலர்கள்.

**சிறு பெரிச்சியூர்க் கொடிக்கொண்டான் பெரியான் ஆதிச்ச தேவன்** என்னும் புலவர் இந்த இரண்டு நூல்களையும் பாடியவர்.

## கண்ணமங்கலம் காங்கேயன் மீது பாடப்பட்ட பிள்ளைத்தமிழ்
மாறவர்மன் சுந்தரபாண்டியன் (கி.பி. 1216-1238) அவைக்களப் புலவராக விளங்கியவர் காரணை விழுப்பரையர் என்னும் புலவர். இவரது நண்பர் ஆதிச்ச தேவன். சுந்தர பாண்டியனின் அலுவலன் காங்கேயன். இவன் திண்டிவனம் வட்டம் கண்ணமங்கலம் என்னும் ஊரில் வாழ்ந்தவன். விழுப்பரையர் தன் நண்பர் ஆதிச்ச தேவனை கண்ணமங்கலம் காங்கேயனுக்கு அறிமுகம் செய்துவைத்தார். கண்ணமங்கலம் காங்கேயன் மீது பிள்ளைத்தமிழ் நூல் ஒன்று பாடுமாறும் செய்தார். ஆதிச்ச தேவன் பாடினார். இது ஒரு காங்கேயன் பிள்ளைத்தமிழ்.

## நியமம் காங்கேயன் மீது பாடப்பட்ட பிள்ளைத்தமிழ்
இந்த நூல் தேராற்றுப் படுகையில் உள்ள நியமம் என்னும் ஊரில் வாழ்ந்த கண்டன் உதயஞ்செய்தான் காங்கேயன் என்பவன் மீது பாடப்பட்டது. பாட்டுக்குப் பரிசாகப் புலவருக்குச் சாத்தனேரி என்னும் ஊரில் இருந்த நிலங்களை இந்தக் காங்கேயன் வழங்கினான்.

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005

## அடிக்குறிப்பு

பகுப்பு:13 ஆம் நூற்றாண்டுத் தமிழ் நூல்கள்
பகுப்பு:பிள்ளைத்தமிழ்
சோமண்டார்குடி

**சோமண்டார்குடி** எனும் அழகிய கிராமம், கள்ளக்குறிச்சி மாவட்டம், சங்கராபுரம் வட்டத்தில் கள்ளக்குறிச்சி அருகே 5 கி.மீ. தொலைவில் அமைந்துள்ளது.

கோமுகி ஆற்றின் வடகரையில் அமைந்துள்ள இந்த ஊரில்  தொன்மையான அருள்மிகு சோமநாத ஈஸ்வர் உடனுறை லோகாம்பாள் திருக்கோவில் உள்ளது. இக்கோயில் பல நூறு ஆண்டுகளுக்குப் பிறகு தற்போது புதுப்பிக்கப்பட்டு வருகிறது. தமிழர்களின் கலை, பண்பாடு ஆகியவகளைப் பிரதிபலிக்கும் இந்த ஊரில் வாழும் மக்களின் முக்கிய தொழில் விவசாயம் ஆகும். குறிப்பாக கரும்பு, நெல் முக்கியமான சாகுபடிகளாகும்.

இவ்வூரைச் சார்ந்த பண்ணையத்தார் ஞான வள்ளளல் திரு அம்மாவாசியாப்பிள்ளை  அவர்கள் சுதந்திரப் போராட்ட தியாகி, அத்துடன் திரு எஸ்.பி.பச்சையப்பன் ஒரு முறை எம்..எல். ஏ-ஆகவும். திரு எஸ் எஸ்.கலிதீர்த்தான் இருமுறை சட்ட மன்ற  உறுப்பினராாகவும் பணியாற்றி உள்ளனர்.(சங்கராபுரம்). கோமுகி ஆற்றிின் கரைகளில் , அடர்ந்த  மரங்களும்   மணற் பரப்பும்  கொண்டிருந்த கோமுகி ஆறு இன்று களை இழந்து காணப்படுகிறது.இவ்வூரை சார்ந்த திரு க.காமராஜ் தற்போது கள்ளக்குறிச்சி நாடாளுமன்ற உறுப்பினராக தேர்ந்தெடுக்கப்பட்டு சிறப்பாக பணியாற்றி வருகிறார் .இவ்வூரின் சோமநாதர் ஆலயம் கடந்த 
1.05.2015 அன்று மகா கும்பாபிஷேகம் செய்யப்பட்டது .

## மேற்கோள்கள்

பகுப்பு:கள்ளக்குறிச்சி மாவட்டத்திலுள்ள கிராமங்கள்
செழியன் காசுகள்

270px|right|thumb|செழியன் காசு

**செழியன் காசுகள்** என்பது தென்னிந்திய நாணயவியல் சங்கத்தின் தலைவர் இரா.கிருஷ்ணமூர்த்தி அவர்களால் கண்டறியப்பட்ட பாண்டியர் காலத்து நாணயங்களாகும்.

## இரண்டு காசுகள்
# 0.900 கிராம், அகலம் கூடிய பகுதியில் அதன் அளவு 8 மி.மி. அந்த நாணயத்தின் முன்பகுதியில் தமிழ் - பிராமி எழுத்து முறையில் "செழியன்" என்று பெயர் பொறிக்கப்பட்டுள்ளது.
# 6.7 கிராம், அகலம் கூடிய பகுதியில் அதன் அளவு 1.9 மி.மி. அந்த நாணயத்தின் முன்பகுதியில் தமிழ் - பிராமி எழுத்து முறையில் "செழியன்" என்று பெயர் பொறிக்கப்பட்டுள்ளது. வேந்தனின் தலை, தலைக்கவசம் அணிந்துள்ளார், கவசத்தின் பின்புறம் அலங்கார அணிகலன்கள், கூர்மையான நாசி, நீண்ட மீசை போன்றவை காசில் தெரிகின்றன. 'தமிழ்-பிராமி' எழுத்து முறையில் தலை அருகில் 'செழியன்' என்ற பெயர் தெரிகிறது. பின்புறத்தில் யானை, நீண்ட சதுரத் தொட்டி, அதில் இரண்டு மீன்கள், சுவாசுதிக்காச் சின்னம் போன்றவை உள்ளன. 

## காலம்
இக்காசுகளில் காணப்படும் செழியன் மற்றும் மாங்குளம் கல்வெட்டுகளில் காணப்படும் செழியன் என்ற இரு சொற்களும் ஒரே கால தமிழ் பிராமி போல் தெரிவதால் இவற்றின் காலத்தை கி. மு. இரண்டாம் நூற்றாண்டு என ஆய்வாளர்கள் கொள்கின்றனர்.

## செழிய, செழியன் நாணயங்கள்
செழிய, செழியன் நாணயங்கள் குறித்து டாக்டர் இரா.கிருஷ்ணமூர்த்தி 'செழிய, செழியன் நாணயங்கள்' எனும் நூலை எழுதி 2014 ஆகஸ்டு 27 இல் வெளியிட்டுள்ளார்.

## மூலம்
* 
* 
* 

## மேற்கோள்கள்

பகுப்பு:தமிழக நாணயவியல்
பகுப்பு:பாண்டியர் தொடர்பான ஆதாரங்கள்
பண்டு

**பண்டு** (Land of Punt) என்பது பண்டைய எகிப்து நாட்டின் வணிகப் பங்காளி நாடு என்று எகிப்திய வரலாற்று இலக்கியங்கள் குறிக்கின்றன. இது தற்போது எங்குள்ளது என்பது பற்றி அறிஞர்களிடம் பலதரப்பட்ட கருத்துக்கள் உள்ளன. பண்டு மொழிகள் பேசிய பாண்டு மக்கள் ஆப்பிரிக்காவின் தற்கால் சூடான், சோமாலியா, சிபூட்டி, எரித்திரியா பகுதிகளில் வாழ்ந்தவர்களை குறிக்கும். மற்றொரு ஆராய்ச்சி இதை எத்தியோப்பியா நாடென்றும் கூறுகிறது.

## எகிப்தியர்களின் பண்டு நாட்டு படை எடுப்புகள்

எகிப்தின் பதினொன்றாம் வம்சத்தின் பார்வோன் இரண்டாம் மெண்டுகொதேப் (ஆட்சிக் காலம்:**கிமு 2061 - 2010**) பண்டு நகரத்தைக் கைப்பற்றி எகிப்தின் மத்தியகால இராச்சியத்துடன் இணைத்தார். 

## இதனையும் காண்க
* எகிப்திய இராணி ஆட்ச்செப்சுட்டு
* பாண்டு மக்கள்
* பண்டு மொழிகள்

## மேற்கோள்கள்

## வெளி இணைப்புகள்
*
*The Land of Punt with quotes from Breasted (1906) and Petrie (1939)
*Queen Hatasu, and Her Expedition to the Land of Punt by Amelia Ann Blanford Edwards (1891)
*Deir el-Bahri: Mortuary Temple of Hatshepsut
*Hall of Punt at Deir el-Bahri; and Where was Punt? discussion by Dr. Karl H. Leser
*Queen of Punt syndrome

பகுப்பு:பண்டைய வரலாறு
பகுப்பு:எகிப்தின் வரலாறு
பகுப்பு:ஆபிரிக்க வரலாறு
விறைக்க முடியாமை

**விறைக்க இயலாமை** (*Erectile dysfunction*, **ED**) என்பது பாலுறவில் ஆண்குறியை விறைக்க அல்லது விறைப்பை நீட்டிக்க இயலாது உடலுறவு கொள்ள முடியாதிருத்தல் ஆகும்.

ஆண்குறி விறைத்து எழுவது குருதி உள்ளேறி ஆண்குறிக்குள் இருக்கும் கடற்பஞ்சு போன்ற பாகங்களில் தங்குவதால் ஏற்படும் நீர்ம விசையால் ஆகும். பாலுணர்வு தூண்டுதலால்  மூளையிலிருந்து ஆண்குறியிலுள்ள நரம்புகளுக்கு சமிக்ஞைகள் அனுப்பப்படுவதால் இவ்வாறு நிகழ்கிறது. இந்நிலையில் விறைப்பு ஏற்படாதிருக்குமேயானால் அது விறைக்க இயலாமை என்று குறிக்கப்படுகின்றது. இதற்கு பல காரணங்கள் உள்ளன; அவற்றில் ஒன்றாக குடிநீரில் ஆர்செனிக் கலந்து ஆண்குறியிலுள்ள பொட்டாசியம் கால்வாயில் மாற்றங்கள் நிகழ்வதும் உள்ளது. மற்ற முக்கிய காரணங்களாக குருதிக் குழலிய நோய்கள், நீரிழிவு நோய், நரம்புத்தொகுதி கோளாறுகள்,  இயக்குநீர் குறைபாடுகள் மற்றும் மருந்துகளின் பின்விளைவுகள் ஆகியன உள்ளன.

உளவியல் சார் விறைக்க இயலாமையில் உடற்குறைபாடுகளாலன்றி எண்ணங்கள் அல்லது உளவியல் காரணங்களால் விறைத்தலோ பாலுறவோ கொள்ள இயலாதிருத்தல் ஆகும். இது வெகு அரிதாகக் காணப்பட்டாலும் இதனை குணமாக்க முடியும். பெரும்பாலும் மருந்து என்று வழங்கப்படும் ஆறுதல் மருந்துக்கு உளவியல் இயலாமை குணப்படும். விறைக்க இயலாமை ஒருவரின் ஆண்மையுடன் பார்க்கப்படுவதால் கடுமையான உளவியல் எதிர்வினைகளை ஏற்படுத்துகிறது.

## மேற்கோள்களும் குறிப்புகளும்


பகுப்பு:பாலியல்
உட்சில்லுரு

**உட்சில்லுரு** (*hypotrochoid*) என்பது ஒரு வட்டத்துடன் தொடர்புபடுத்தப்பட்ட புள்ளியொன்றின் தடத்தினைக் காட்டும் சிறுசில்லி (roulette) வகையைச் சேர்ந்த ஒரு வளைவரை. தொடர்புபடுத்தப்பட்ட வட்டத்தின் மையத்துக்கும் அப்புள்ளிக்கும் இடையே உள்ள தூரம் *d* அலகுகள். இந்த வட்டத்தின் ஆரம்  *r* அலகுகள். இவ்வட்டம் *R* அலகு ஆரமுள்ள மற்றொரு நிலையான வட்டத்தின் உட்புறத்தைத் தொட்டபடியே நழுவாமல் உருளும் போது, நாம் எடுத்துக்கொண்ட புள்ளி நகர்கின்ற தடம் ஒரு வளைவரையாக இருக்கும். சிறுசில்லி வகையைச் சேர்ந்த இவ்வளைவரை, உட்சில்லுரு என அழைக்கப்படுகிறது.

*d* இன் அளவு  *r* இன் மதிப்பை விடச் சிறியதாகவோ, பெரியதாகவோ அல்லது சமமாகவோஇருக்கலாம். அதாவது புள்ளி வட்டத்துக்குள்ளே, வட்டத்திற்கு வெளியே அல்லது வட்டத்தின் மீது இருக்கலாம். வட்டத்தின் மீது புள்ளி அமையும் போது உட்சில்லுரு,  உள்வட்டப்புள்ளியுருவாக அமையும்.

## எடுத்துக்காட்டு

**சுழல் வரைவி* -விளையாட்டுக் கருவியால் வரையப்படுபவை, உட்சில்லுரு மற்றும் வெளிச்சில்லுரு வளைவரைகள்.

## உட்சில்லுருவின் துணையலகுச் சமன்பாடுகள்

:x (\theta) = (R - r)\cos\theta + d\cos\left({R - r \over r}\theta\right)
:y (\theta) = (R - r)\sin\theta - d\sin\left({R - r \over r}\theta\right).

இங்கு \theta, உருளும் வட்டத்தின் மையம் கிடைமட்டத்தோடு உண்டாக்கும் கோணம். (\theta, போலார் கோணம் அல்ல.)

## சிறப்பு வகைகள்

* *d* = *r* எனில் உட்சில்லுரு, உள்வட்டப் புள்ளியுரு (hypocycloid) ஆக இருக்கும்.
* *R* = 2*r* உட்சில்லுரு, நீள்வட்டமாக இருக்கும்.

## மேற்கோள்கள்
* 

## வெளி இணைப்புகள்

*Flash Animation of Hypocycloid
*Hypotrochoid from Visual Dictionary of Special Plane Curves, Xah Lee
*Interactive hypotrochoide animation 
*

பகுப்பு:வளைவரைகள்
பாஸ்கா

**பாஸ்கா** (ஆங்கிலம்: *Passover*, எபிரேயம், இத்திய மொழி: פֶּסַח *Pesach,*) என்பது ஓர் யூத விழா. இது பண்டைய எகிப்தின் அடிமை முறையிலிருந்து இசுரவேலர் விடுதலையாகிய விடுதலைப் பயணம் பற்றிய நினைவு கூறலாகும். வடக்கு அரைக்கோள தொடக்கத்தைக் கொண்ட எபிரேய நாட்காட்டியின் நிசான் மாதத்தில் 15ம் நாள் பாஸ்கா தொடங்கி, ஏழு அல்லது எட்டு நாட்களுக்கு கொண்டாடப்படும். பரவலாக அதிகம் கடைப்பிடிக்கப்படும் யூத விடுமுறைகளில் இதுவும் ஒன்று.

## உசாத்துணை

பகுப்பு:யூத விழாக்கள்
தமிழ்க் கல்லூரிகள்

தமிழ்நாட்டில் ஏழு தமிழ்க்கல்லூரிகள் உள்ளன. இவற்றைக் கீழ்த்திசைக் கல்லூரிகள் என்பர். இவற்றில் திருவையாறு கல்லூரியில் வடமொழியும், இசையும் கற்பிக்கப்படுகின்றன. அரபு மொழிக் கல்லூரி ஒன்றும் தமிழ்நாட்டில் உள்ளது.
# செந்தமிழ்க் கீழ்த்திசைக் கல்லூரி, தமிழ்ச்சங்கம் சாலை, மதுரை, 625 001
# தமிழவேள் உமா மகேசுவரனார் கரந்தைத் தமிழ்க் கல்லூரி, தஞ்சாவூர், 613 002
# ஸ்ரீமத் சிவஞான பாலைய சுவாமிகள் தமிழ்க் கல்லூரி, மயிலம், 604 304
# தவத்திரு சாந்தலிங்க அடிகளார் கலை, அறவியல், தமிழ்க் கல்லூரி, பேரூர், கோவை 641 010
# ஸ்ரீலஸ்ரீ காசிவாசி சுவாமிநாத சுவாமிகள் கலைக்கல்லூரி, திருப்பனந்தாள், 612 504
# கணேசர் செந்தமிழ்க் கல்லூரி, சன்மார்க்க சபை, மேலைச்சிவபுரி, 622 402
# அரசர் கல்லூரி, சமஸ்கிருதம், தமிழ், இசை – கல்வி, திருவையாறு, 613 204
# ஜமியா தரசலம் அரபு கல்லூரி, ஓமராபாத், 635 808
# இராமசாமி தமிழ்க் கல்லூரி - காரைக்குடி 630 003..

## மேற்கோள்
* கீழ்த்திசை மொழிக் கல்லூரிகள்
வர்க்காரி

**வர்க்காரி** (*Varkari*)  ( என்பது மகாராட்டிர மாநிலத்தை மையமாகக் கொண்ட ஒரு வைணவ பக்தி இயக்க வாழ்க்கை முறை. மராத்திய மொழியில் வர்க்காரி என்பதற்குப் புனித நடைப்பயணி (பாதயாத்ரீகர்) என்று பொருள். ஒவ்வோர் ஆண்டும் இவர்கள் பண்டரிபுரம் யாத்திரை மேற்கொள்வதால் இப்பெயர் ஏற்பட்டுள்ளது.

வர்க்காரிகள் கிருஷ்ணர் எனப்படும் விட்டலரை வணங்குகின்றனர். ஞானேஸ்வர் (தியானேஸ்வர்), நாமதேவர், துக்காராம், ஏகநாதர் போன்றோர் வர்க்காரி குருக்களில் குறிப்பிடத்தக்கவர்.

வர்க்காரி வாழ்க்கை முறை ஒழுக்கத்தையும் நன்னெறியையும் போதிக்கிறது. ஏகாதசியில் விரதமிருத்தல், மது, புகையிலை ஆகியவற்றைத் தவிர்த்தல், சைவ உணவு முறை போன்றவற்றை வர்க்காரி இயக்கத்தினர் கடைப்பிடிக்கின்றனர்.

## பண்டரிபுரம் யாத்திரை

ஆண்டுதோறும் மகாராட்டிராவின் பல்வேறு பகுதியிலிருந்து, விட்டலரின் வர்க்காரி நெறியைப் போற்றும் 10 இலட்சம் பக்தர்கள், ஞானேஸ்வர் சமாதிக் கோயில் உள்ள புனே நகரத்திற்கு அருகில் உள்ள ஆளந்தி மற்றும் தேகுவில் ஒன்று கூடி, 250 கி.மீ. தொலைவிற்கு கால்நடையாக 20 நாட்கள் பண்டரிபுரம் யாத்திரை மேற்கொள்வர். யாத்திரையின் போது  ஞானேஸ்வர் சிலையை பல்லக்கில் ஏற்றிக் கொண்டு, விட்டலரின் மகிமைகளையும், ஞானேஸ்வர், துக்காராம், நாமதேவர்  போன்ற விட்டலரின் அருள்பெற்ற ஞானிகளின் பெருமைகளையும் இசைக்கருவிகளால் இசைத்தும், பாடியும், ஆடிச் செல்வர். பண்டரிபுரம் யாத்திரை ஆடி மாத ஏகாதசி அன்று பண்டரிபுரத்தில் நிறைவடையும்.

## மேற்கோள்கள்

## வெளி இணைப்புகள்
* The Varkari Movement
## மேலும் படிக்க
*  Hinduism and Varkari Sect – Beliefs and Practices

பகுப்பு:வைணவ அடியார்கள்
பகுப்பு:பக்தி இயக்கம்
பகுப்பு:மகாராட்டிரப் பண்பாடு
புவனேசுவரி

**புவனேசுவரி** இந்து சமய நம்பிக்கைகளில் மகாவித்யா சக்தியின் பத்து அம்சங்களில் நான்காவது சொரூபமாக விளங்குகின்றாள். பௌதீக உலகின் தோற்றத்திற்கு காரணமான மகா சக்தியாக வர்ணிக்கப்படுகின்றாள். மேலும், உலகின் தீயவற்றை அழிப்பவளாகவும், நல்லவற்றை உருவாக்குபவளாகவும் போற்றப்படுகின்றாள். இவளே சரஸ்வதி, இலக்குமி, காளி மற்றும் காயத்ரி முதலான தெய்வங்களின் தாய்த் தெய்வம் என்பர். புராணக்கதைகளும் இந்து மத ஐதீககங்களும் இவளை சக்தி வாய்ந்த பெரும் தெய்வமாக வர்ணிக்கின்றன. நவக்கிரங்கள் மற்றும் மும்மூர்த்திகள் ஆகியவர்களாலும் தடுக்க முடியாத அதிசக்தி வாய்ந்தவராக இவர் கருதப்படுகிறார். 

பகுப்பு:இந்து பெண் தெய்வங்கள்
பகுப்பு:பார்வதியின் வடிவங்கள்
ஆயிஷா

**ஆயிஷா** (612-678) முகம்மது நபியின் துணைவியருள் ஒருவர்.இஸ்லாத்தின் அடிப்படையில் ‘உம்முஹாத்துல் முஃமினீன்’(**இறைநம்பிக்கையாளர்களின் அன்னையர்**)என்றும் அழைக்கப்படுபவர். சித்தீக்கா என்ற சிறப்புப் பெயர் இவருக்கு உண்டு.

## பிறப்பு
அபூபக்கர்(ரலி) உம்மு ரூமான்(ரலி) தம்பதியருக்கு மகளாக மக்காவில் பிறந்தார்கள்.

இவர்களுக்கு மூன்று சகோதரர்களும், இரண்டு சகோதரிகளும் உண்டு. இவர்களில் அப்துர் ரஹ்மான்(ரலி) சொந்த சகோதரர் ஆவார். முஹம்மத் என்பவர் அபூபக்ர் (ரலி) அவர்களின் மூன்றாவது மனைவியான அஸ்மா பின்த் உமைஸ் (ரலி) என்பவருக்குப் பிறந்தவர். அவ்ஃப் இப்னு ஹாரித் (ரலி) என்பவர் பால் குடி சகோதரர் ஆவார். இரண்டு சகோதரிகளும் அபூபக்ர் (ரலி) அவர்களின் மற்ற மனைவியருக்குப் பிறந்தவர்கள். அஸ்மா(ரலி) அவர்கள் கதீலா பின் அப்துல் உஜ்ஜா (குதைலா என்போரும் உண்டு) என்ற முதல் மனைவிக்கும், உம்மு குல்சூம்(ரலி) என்பவர் நான்காவது மனைவி உம்மு ஹபீபா(ரலி) அவர்களுக்கும் பிறந்தவர்கள்.

## மேற்கோள்கள்

பகுப்பு:நபித்தோழியர்
பகுப்பு:678 இறப்புகள்
குமாரவேலு சந்திரசேகரன்

**குமாரவேலு எசு. சந்திரசேகரன்** (ஆங்கிலம்: **Komaravolu S. Chandrasekharan**) (பிறப்பு: 21 நவம்பர் 1920)
சுவிட்சர்லாந்தில் உள்ள சூரிக்கு நகரில் உள்ள உயர்நுட்பக்கல்விக் கழகமாகிய ஈ.டி.எச் (ETH Zurich, Eidgenössische Technische Hochschule Zürich) பணியாற்றி ஓய்வுபெற்ற ஒரு கணிதவியல் பேராசிரியர்; இவர் டாட்டாவின் அடிப்படை ஆய்வுகளுக்கான கல்விக்கழகத்தின் கணிதத் துறையின் தோற்றுநர்களில் ஒருவராவார். இவர் எண் கோட்பாட்டில் கூட்டுமை (summability) பற்றிய ஆய்வுகளில் புகழ் ஈட்டியவர். பதுமசிரீ விருதும்,  சாந்தி சொரூப்பு பட்நாகர் விருதும், இராமானுசன் பதக்கமும் வென்றவர். இவர் டாட்டா அடிப்படை ஆய்வுகளுக்கான கல்விக்கழகத்தின் (டி.ஐ.எவ்.ஆர், TIFR) பெருமையப் பேராளராக (Honorary Fellow) உள்ளார்.

சந்திரசேகரன் ஆந்திரப்பிரதேசத்தில் உள்ள பாப்பட்லா என்னும் ஊரில் உள்ள பள்ளியில் படித்தார். பின்னர் சென்னையில் உள்ள பிரசிடென்சி கல்லூரியில் கணிதத்தில் முதுகலைப் பட்டமும், சென்னைப் பல்கலைக்கழத்தில் 1942 இல் கே. ஆனந்தராவ் நெறியாளுமையில் முனைவர் பட்டமும் (பி.எச்டி) பெற்றார்.

சந்திரசேகரன், அமெரிக்காவில் நியூஜெர்சி மாநிலத்தில், பிரின்சிட்டனில் உள்ள முன்னோடு ஆய்வுகளுக்கான கழகத்தில் ([Institute for Advanced Study, Princeton) இருந்தபொழுது ஓமி பாபா (Homi Bhabha) அழைப்பின் பேரில் டாட்டா ஆய்வுக்கழகத்தில் வந்து சேர்ந்தார். உலகின் பல அறிஞர்களை டாட்டா ஆய்வுக்கழகத்தில் வந்து உரையாற்ற வைத்தார். 1965 இல் ஹோமி பாபா ஒரு வானூர்தித் தீநேர்ச்சியில் இறந்து போன பின்பு, டாட்டா ஆய்வுக் கழகத்தை விட்டுவிட்டு சுவிட்சர்லாந்தில், சூரிக்கு நகரத்தில் உள்ள ஈ.டி.எச் என்னும் உயர்நுட்பக் கல்விக்கழகத்தில் சேர்ந்தார் , பின்பு அங்கிருந்து 1988 இல் ஓய்வு பெற்றார்

## அடிக்குறிப்புகள்

## உசாத்துணை
* - India's who is who 

## வெளியிணைப்புகள்
* 

பகுப்பு:இந்தியக் கணிதவியலாளர்கள்
பகுப்பு:தமிழ் அறிவியலாளர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
பகுப்பு:வாழும் மக்கள்
பகுப்பு:1920 பிறப்புகள்
பகுப்பு:2017 இறப்புகள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
எருசலேம் பேரரசு

**எருசலேம் இலத்தீன் பேரரசு** என்பது முதலாம் சிலுவைப்போரின் பின் 1099இல் மத்தியதரைக் கடலின் கிழக்கோர நிலப்பகுதியில் உருவாக்கப்பட்ட உரோமன் கத்தோலிக்க பேரரசாகும். இப்பேரரசு 1099 முதல் 1291 வரை மம்லுகுகளினால் அக்ரே அழிக்கப்படும்வரை கிட்டத்தட்ட இருநூறு வருடங்கள் நீடித்தது. ஆனாலும் வரலாற்றில் இது இரு வேறுபட்ட காலங்களினால் பிரிக்கப்பட்டது. முதலாம் பேரரசு 1099 முதல் 1187 வரை சலாகுத்தீனால் ஏறக்குறைய முழுவதும் வெல்லப்படும் வரை நீடித்தது. மூன்றாவது சிலுவைப்போரின் பின்னர் மீண்டும் அக்ரேவில் 1192இல் உருவாக்கப்பட்டு அந்நகரம் அழியும் வரை நீடித்தது. இரண்டாவது பேரரசு **அக்ரோ பேரரசு** எனவும் சிலவேளைகளில் அழைக்கப்படும்.

## இவற்றையும் பார்க்க
*சிலுவைப் போர்கள்
*எருசலேம் - முக்கிய வரலாற்று நிகழ்வுகள்

## உசாத்துணை

## வெளி இணைப்புகள்
* 

பகுப்பு:கிறித்தவ வரலாறு
பகுப்பு:எருசலேம்
கருணானந்தம்

**கருணானந்தம்** (15 அக்டோபர் 1925 -27 செப்டம்பர் 1989) என்பவர் ஒரு தமிழ்ப் பாவலர் ஆவார். *பாரதிதாசன் பரம்பரை*க் கவிஞர் அன்று அறியப்படும் இவரின் படைப்புகளை 2007 - 08 இல் தமிழ் நாடு அரசு நாட்டுடைமை ஆக்கியது.   இருபதாம் நூற்றாண்டின் மருமலர்ச்சிக் கவிஞர்களுள் ஒருவர். இவர் இருபதாம் நூற்றாண்டின் காவியக் கவிஞர் என்ற தகுதியும் பெற்றார். மேலும் இவர் பெரியாரின் வாழ்க்கை வரலாற்றை புத்தகமாக எழுதி அதை வெளியிட்டுள்ளார் அதனால் இவர் பெரியாரின் வரலாற்றாளர் (periyar's biographer) என்ற பெயரையும் பெற்றார்.

## வாழ்கை குறிப்பு
கருணானந்தம் 1925 அக்டோபர் 15 அன்று இல் தஞ்சாவூர் மாவட்டம் சுங்கம் தவிர்த்த சோழன் திடல் என்னும் ஊரில் பிறந்தார். இவரது பெற்றோர் சுந்தரமூர்த்தி, ஜோதியம்மாள் ஆவர். இவர் கரந்தைத் தமிழ்ச் சங்கம், குடந்தை அரசினர் கல்லூரி உள்ளிட்டக் கல்விக்கூடங்களில் பயின்றார். தமிழாசிரியராகவேண்டும் என்ற ஆர்வத்தில் சிறுவயதிலிருந்தே தமிழ் இலக்கிய ,இலக்கணங்களைக் கற்றுத் தேர்ந்தார். ஆனால் இவரின் தந்தை இவரை அரசு அதிகாரியாக்கவேண்டும் என்று விரும்பியதால் 1946 இல் மத்திய அரசுப் பணியில் இணைந்தார். 1969 ஆம் ஆண்டு ஒன்றிய அரசுப் பணியைத் துறந்து, தமிழ்நாடு அரசுச் செய்தி மக்கள் தொடர்புத் துறையில் பரப்புரை அலுவரலாக நியமிக்கப்பட்டு துறை இயக்குநராக உயர்ந்தார்.

## அரசியல் ஈடுபாடு
இளம் வயதிலேயே பெரியாரின் கொள்கைகளால் ஈர்க்கபட்டார். 1943 இல் குடந்தையில் தவமணியரசனுடன் இணைந்து திராவிட மாணவர் கழகத்தைத் தோற்றிவித்தார். கருஞ்சட்டைப் படையின் அமைப்பாளராக பெரியார் இவரை நியமித்தார். அண்ணாதுரை திராவிட முன்னுற்றக் கழகத்தைத் துவக்கியபோது அதில் இணைந்தார்.

## படைப்புகள்
#அண்ணா காவியம் 
#அண்ணா சில நினைவுகள் (உரைநடை)
#கனியமுது 
#சுமைதாங்கி 
#தந்தை பெரியார் 
#பூக்காடு(கவிதை) 

## சான்றாவணங்கள்
*தமிழகம்.வலை தளத்தில்,கருணானந்தம் எழுதிய நூல்கள் 
* தன்மானக் கவிஞர் கருணானந்தம்(நூல்) ஆசிரியர்-டாக்டர் பா. வீரப்பன் பூவழகி பதிப்பகம் சென்னை-14

## மேற்கோள்கள்

பகுப்பு:தமிழக எழுத்தாளர்கள்
பகுப்பு:தமிழகக் கவிஞர்கள்
பகுப்பு:நாட்டுடைமை நூல்களின் ஆசிரியர்கள்
பகுப்பு:தஞ்சாவூர் மாவட்ட மக்கள்
பகுப்பு:1925 பிறப்புகள்
பகுப்பு:1989 இறப்புகள்
வெளிச்சில்லுரு

**வெளிச்சில்லுரு** (*epitrochoid*) என்பது ஒரு வட்டத்துடன் தொடர்புபடுத்தப்பட்ட புள்ளியொன்றின் தடத்தினைக் காட்டும் சிறுசில்லி (roulette) வகையைச் சேர்ந்த ஒரு வளைவரை. தொடர்புபடுத்தப்பட்ட வட்டத்தின் மையத்துக்கும் அப்புள்ளிக்கும் இடையே உள்ள தூரம் *d* அலகுகள். இந்த வட்டத்தின் ஆரம்  *r* அலகுகள். இவ்வட்டம் *R* அலகு ஆரமுள்ள மற்றொரு நிலையான வட்டத்தின் வெளிபுறத்தைத் தொட்டபடியே நழுவாமல் உருளும் போது, நாம் எடுத்துக்கொண்ட புள்ளி நகர்கின்ற தடம் ஒரு வளைவரையாக இருக்கும். சிறுசில்லி வகையைச்  சேர்ந்த இவ்வளைவரை, வெளிச்சில்லுரு என அழைக்கப்படுகிறது.

*d* இன் அளவு  *r* இன் மதிப்பை விடச் சிறியதாகவோ, பெரியதாகவோ அல்லது சமமாகவோஇருக்கலாம். அதாவது புள்ளி வட்டத்துக்குள்ளே, வட்டத்திற்கு வெளியே அல்லது வட்டத்தின் மீது இருக்கலாம். வட்டத்தின் மீது புள்ளி அமையும் போது வெளிச்சில்லுரு,  வெளிவட்டப்புள்ளியுருவாக அமையும்.

## எடுத்துக்காட்டுகள்

* *சுழல் வரைவி* -விளையாட்டுக் கருவியால் வரையப்படுவது, வெளிச்சில்லுரு மற்றும் உட்சில்லுரு வளைவரைகள்.

* ஒரு காலத்தில் பரவலாக அறியப்பட்டிருந்த *புவிமைய டாலமியின் முறைமை*யில் கோள்களின் சுற்றுப்பாதைகள் வெளிச்சில்லுரு வடிவில் அமைந்திருப்பதாகக் கருதப்பட்டது.

## வெளிச்சில்லுருவின் துணையலகுச் சமன்பாடுகள்

:x (\theta) = (R + r)\cos\theta - d\cos\left({R + r \over r}\theta\right),\,
:y (\theta) = (R + r)\sin\theta - d\sin\left({R + r \over r}\theta\right).\,

இங்கு \theta, ஒரு துணையலகு (போலார் கோணம் அல்ல).

## சிறப்பு வகைகள்

**d = r* எனில் வெளிச்சில்லுரு ஒரு *வெளிவட்டப்புள்ளி*யுருவாக இருக்கும்.
* *R = r* எனில் வெளிச்சில்லுரு ஒரு *லிமெசன்* (limacon) ஆக இருக்கும்.

## மேற்கோள்கள்
* 

## வெளி இணைப்புகள்
*Epitrochoid generator
*Epitrochoid at Mathworld
*Visual Dictionary of Special Plane Curves on Xah Lee 李杀网
*Interactive simulation of the geocentric graphical representation of planet paths 
*

பகுப்பு:வளைவரைகள்
செந்தமிழ்க் கல்லூரி, மதுரை

மதுரையில் உள்ள **செந்தமிழ்க் கல்லூரி** தமிழ்நாட்டிலுள்ள தமிழ்க் கல்லூரிகளில் ஒன்று.

மதுரையில் பாண்டித்துரைத் தேவர் 14-09-1901 அன்று நான்காம் தமிழ்ச்சங்கத்தை நிறுவினார். 
* தமிழ்க்கல்லூரிகள் தோற்றுவித்தல், 
* சுவடிகளைத் தேடியும், வெளிவந்த பழைய நூல்களையும் பதிப்பித்தல், 
* தமிழ்த் தேர்வுகள் நடத்துதல், 
* மேலைநாட்டு ஆய்வுக் கோணத்தில் தமிழை ஆய்தல், 
* மேலைநாட்டு நூல்களைத் தமிழில் மொழிபெயர்த்தல், 
* சேதுபதி செந்தமிழ்க் கலாசாலை என்னும் பெயரால் மாணவர்களுக்கு உண்டி உறையுள் வழங்கித் தமிழ் இலக்கண இலக்கியங்களைக் கற்பித்தல் 
ஆகிய குறிக்கோள்களுடன் அது செயல்பட்டுவந்தது.

இதன் குறிக்கோளின்படி 1957-ஆம் ஆண்டு செந்தமிழ்க்கல்லூரி தோற்றுவிக்கப்பட்டது. இதில் தமிழ் பயின்று, தேர்வில்  வெற்றி பெற்றவர்களுக்குப் ‘பண்டிதர்’ என்னும் பட்டம் வழங்கப்பட்டுவந்தது. சில ஆண்டுகளுக்குப் பின்னர் இந்தக் கல்லூரி சென்னைப் பல்கலைக் கழக வரம்புக்குள் கொண்டுவரப்பட்டது.

## கருவிநூல்
* செந்தமிழ்க்கல்லூரி, மதுரை

பகுப்பு:பல்கலைக்கழகங்களும் கல்லூரிகளும்
ரூபிசெம்சு

**ரூபி செம்சு** (RubyGems) என்பது ரூபி நிரலாக்க மொழிக்கான ஒரு பொது மேலாண்மைக் கருவி ஆகும்.  ரூபி நிரல்களையும் காப்பகங்களையும் விநியோகிப்பதற்கான தரப்படுத்தப்பட்ட முறை இதுவாகும்.  இதனைப் பயன்படுத்தி இவற்றை இலகுவாக நிறுவி மேலாண்மை செய்ய முடியும்.  ரூபி 1.9 மற்றும் அதன் பின்னர் வெளியிடப்பட்ட அனைத்து பதிவுகளிலும் ரூபி செம்சு ஒரு பகுதியாக உள்ளடக்கப்பட்டுள்ளது.

## வெளி இணைப்புகள்
* Official Rubygems project page, including downloads  - 
* Official documentation of the Rubygems tool  - 
* Linux Journal article - 
* Ruby Gems – The Basics  - 

பகுப்பு:ரூபி நிரலாக்க மொழி
இராமன் பரிமளா

**இராமன் பரிமளா** (*Raman Parimala*, பிறப்பு: நவம்பர் 21, 1948) ஓர் இந்திய கணிதவியலாளர். இவர் இயற்கணிதத் துறையில் (algebra) செய்த ஆய்வுகளுக்காக புகழ்பெற்றவர். இவர் அமெரிக்காவில் உள்ள எமறி பல்கலைக்கழகத்தில் பேராசிரியராக உள்ளார். இப்பொறுப்புக்கு முன்பு பல ஆண்டுகளாக இந்தியாவில் மும்பையில் உள்ள  டாட்டா அடிப்படை ஆய்வுக் கழகத்தில் (டி.ஐ.எவ்.ஆர்) இருந்தார்.

## பின்புலம்
பரிமளா இந்தியாவில் தமிழ்நாட்டில் வளர்ந்தார். சாரதா வித்தியாலயா பெண்கள் உயர்நிலைப்பள்ளியில் பயின்று,  சென்னையில் உள்ள இசிட்டெல்லா மாரிசுக் கல்லூரியில் பயின்று 1970 ஆம் ஆண்டு சென்னைப் பல்கலைக்கழத்தில் அறிவியல் முதுநிலைப் பட்டம் பெற்றார். பின்னர் டாட்டா அடிப்படை ஆய்வுக் கழகத்தில் நெறியாளர் இரா. சிறீதரனிடம் பயின்று மும்பைப் பல்கலைக்கழகத்தில் 1976 ஆம் ஆண்டு முனைவர் பட்டம் பெற்றார்

## சில ஆய்வுக் கட்டுரைகள்
* Galois cohomology of the Classical groups over fields of cohomological dimension≦ 2, E Bayer-Fluckiger, R Parimala - Inventiones mathematicae, 1995 - Springer
* Hermitian analogue of a theorem of Springer, R Parimala, R. Sridharan, V Suresh - Journal of Algebra, 2001 - Elsevier
* Classical groups and the Hasse principle, E Bayer-Fluckiger, R Parimala - Annals of Mathematics, 1998 - jstor.org

## பெருமைகள், பரிசுகள்
பரிமளா சூரிக்கல் 1994 இல்  நடந்த அனைத்துலக கணிதவியலாளர்கள் பேராயத்தில் அழைப்புப் பேச்சாளராக இருந்தார்; 2010 ஆம் ஆண்டும் ஐதராபாத்தில் நடந்த பேராயத்தில் சிறப்புச் சொற்பொழிவாளராக இருந்தார்.

* இந்திய அறிவியல் கழகம் பேராளர்
* இந்திய தேசிய அறிவியல் கழகம் பேராளர்
* சாந்தி சொரூப்பு பட்நாகர் விருது, 1987
* பெருமைய முனைவர் பட்டம் இலோசன் பல்கலைக்கழகம், 1999
* இராமானுசன் பிறந்த நூற்றாண்டுப் பரிசு, 2003.
* உலக வளரும் நாடுகள் அறிவியல் அகாதெமி கணிதப் பரிசு (2005).

## மேற்கோள்கள்

## வெளி இணைப்புகள்
*
*எமறி பல்கலைக்கழக இல்லத்தளம் 
*ஆகினெசு இசுக்காட்டுக் கல்லூரியின் பெண் கணிதவியலாளர்களுக்கான தரவுத்தளத்தில் பரிமளாவின் வாழ்க்கைக் குறிப்பு

பகுப்பு:1948 பிறப்புகள்
பகுப்பு:இந்தியப் பெண் கணிதவியலாளர்கள்
பகுப்பு:வாழும் மக்கள்
பகுப்பு:தமிழக அறிவியலாளர்கள்
பகுப்பு:அறிவியல் எழுத்தாளர்கள்
பகுப்பு:இந்தியப் பெண் எழுத்தாளர்கள்
பகுப்பு:இந்தியக் கணிதவியலாளர்கள்
பகுப்பு:இந்தியப் பெண் அறிவியலாளர்கள்
பகுப்பு:தமிழகப் பெண் எழுத்தாளர்கள்
பகுப்பு:தமிழ் கணிதவியலாளர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
திருவாழி பரப்பினான் கூத்தன்

**திருவாழி பரப்பினான் கூத்தன்** என்னும் புலவன் ‘சிந்து’ என்னும் சிற்றிலக்கிய நூல் ஒன்று பாடினான். திருவாழி என்னும் சொல் ஆழியை வலக்கையில் கொண்டுள்ள திருமாலைக் குறிக்கும். எனவே இந்த நூல் திருமாலின் மீது பாடப்பட்டதாகலாம். அல்லது பரிசு வழங்கிய திருக்காளத்தித் தேவன் மீது பாடப்பட்டதாகலாம்.

இந்த நூலுக்குப் பரிசாக வள்ளுவப்பாக்கம் என்னும் ஊரை முற்றுட்டாகப் பெற்றான். வழங்கியவன் பொத்தம்பிச் சோழன் திருக்காளத்தி தேவன்.

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
## அடிக்குறிப்பு

பகுப்பு:தமிழ்ப் புலவர்கள்
பொத்தம்பிச் சோழன்

**பொத்தம்பிச் சோழன்** என்பவன் மதுராந்தகப் பொத்தம்பிச் சோழன். இவன் சீயகங்கன் என்பவனின் அம்மான் (தாய்மாமன்). இந்தச் சீயகங்கன் பவணந்தி முனிவரைப் போற்றிப் பாதுகாத்தவன். 
*காலம் 13-ஆம் நூற்றாண்டு.

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005

பகுப்பு:சோழ அரசர்கள்